दिल्ली:आरएमएल अस्पताल को 100 सीटों के साथ एमबीबीएस पाठ्यक्रम शुरू करने की मंजूरी मिली
केंद्रीय स्वास्थ्य मंत्रालय ने राम मनोहर लोहिया अस्पताल को 2019-20 शैक्षणिक सत्र के लिये 100 सीटों के साथ एमबीबीएस पाठ्यक्रम शुरू करने की मंजूरी दे दी है।
केंद्र के इस अस्पताल में एक वरिष्ठ अधिकारी के अनुसार शुरू में इस एमबीबीएस पाठ्यक्रम में 100 सीटें होंगी तथा जल्द उसमें 50 और सीटें बढ़ायी जायेंगी।
अधिकारियों ने बताया कि पाठ्यक्रम शुरू करने के लिये अस्पताल के पास आवश्यक बुनियादी ढांचा और संकाय है।
दिल्ली का दसवां मेडिकल कॉलेज
यह दिल्ली का 10 वां मेडिकल कॉलेज होगा, जहां एमबीबीएस की पढ़ाई होगी । इसके बाद उम्मीदी है की दिल्ली में दाखिले के पहले के मुकाबले अधिक अवसर होंगे। इससे डॉक्टरों की कमी दूर होगी और आने वाले समय में मरीजों को फायदा मिलेगा।
इस परियोजना के लिए दो साल पहले वित्त मंत्रालय ने आरएमएल अस्पताल में भी एमबीबीएस की पढ़ाई शुरू करने के लिए कहा था और योजना की विस्तृत डीपीआर (डिटेल प्रोजेक्ट रिपोर्ट) तैयार कर मंत्रालय को भेजने का निर्देश दिया था।
इसके बाद अस्पताल प्रशासन ने एमबीबीएस की पढ़ाई शुरू करने की योजना अब शुरू होने जा रहा है। अभी 1500 से अधिक बेड की क्षमता वाले इस अस्पताल में मेडिकल स्नातकोत्तर की पढ़ाई के लिए स्नातकोत्तर चिकित्सा शिक्षण व अनुसंधान संस्थान है, जिससे यहां फैकल्टी भी मौजूद है। अस्पताल प्रशासन का कहना है कि एमबीबीएस कॉलेज शुरू करने की सभी तैयारियां पूरी कर ली गई हैं।
(भाषा इनपुट के साथ )
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hne_Deva hin_Deva